text: Ревнивата Нуртен наръгала мъжа си пред двете си дечица! Апартаментът на ужасите е запечатан!
  Автор: Екип Burgas24.bg 15:32 / 13.06.2018 Коментари (0) 10813
  42-годишният Радван М., върху когото се изсипа гнева на ревнивата Нуртен, е вън от опасност и се възстановява от преживения шок. Той не е приет в болница, но не и вкъщи, тъй като апартаментът е запечатан от криминалисти. В това се увери репортер на Burgas24.bg, който днес разговаря със съседи на семейството.
  Жената от съседния апартамент сподели, че е чула целия скандал, но не е разбрала нищо, тъй като мъжът и жената са се карали на турски език. Най-ужасяващото е, че кървавите сцени се разиграват пред очите на двете им дечица – момченце на 5 години и първокласник.
  "Чуваха се крясъци, децата плачеха, бяха ужасени. Накрая Радван се обади на някого да дойде и да ги прибере", разказа пред Burgas24.bg съседката.
  Припомняме, че кървавите сцени се разиграват снощи малко след 22:00 часа в апартамент в бл. 18 в к-с "Братя Миладинови". Напрежението между Редван и Нуртен, които са в процес на развод, ескалира и наранената съпруга намушква бащата на децата си. В стремежа си да се спаси, мъжът хваща острието, което обяснява прорезните рани по ръката му.